สวัสดีค่ะ เราเป็นประจำเดือนช่วงประมาณวันที่ 27 กรกฎาคมที่ผ่านมา แล้วพึ่งมาหยุดตอนต้นเดือนสิงหาคม แล้วช่วงวันที่ 6-7 ที่ผ่านมาเรามีอะไรกับแฟนค่ะ แต่ว่าแฟนเราสอดเข้ามาแล้วก็รีบเอาออก สองครั้งค่ะ เพราะไม่ได้ตั้งใจจะทำกัน (ไม่ได้ใส่ถุง) ก่อนหน้านั้นช่วงก่อนวันที่ 27 กรกฎาเราเคยเหมือนกันค่ะแบบเดียวกันเลยแต่กินยาคุมฉุกเฉินไปแล้วค่ะ แต่รอบนี้ไม่ได้กิน แล้วเมื่อวานมีน้ำใสๆปนแดงๆออกมาคล้ายประจำเดือนค่ะ แต่ออกมานิดเดียว พอมาวันนี้มันออกเยอะค่ะเหมือนประจำเดือนเลย ( ซึ่งเราคิดว่าน่าจะใช่ค่ะ ) เป็นสีแดงสด TT เราจะท้องมั้ยคะ
สวัสดีค่ะ การมีเพศสัมพันธ์ในวันที่ 6-7 ส.ค. หากมีการสอดใส่แค่ชั่วครู่ และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะสำหรับเลือดที่ออกในวันที่ 27 ก.ค. หากก่อนหน้านั้นได้มีการทานยาคุมฉุกเฉินไป เลือดที่ออกก็น่าจะเกิดจากผลของยาคุมฉุกเฉินได้ค่ะดังนั้น เลือดที่ออกในวันที่ 10 ส.ค. หากเป็นช่วงปกติที่ประจำเดือนควรจะมา และหลังจากนี้ ได้มีเลือดออกมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ แต่หากยังคงกังวล ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียดค่ะและหากหลังจากนี้ จะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินไปโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ